da da da fr da en da da da fr da en da da da en da en da da da da da da da da da da da sv da da da da da da da da da da da da da da da da da da da da da da da da da da en da da da da da da nb da da fr da da da da da da da da da en de da de de en sv da da
Nu advares alle danskere: I sidste uge gik det næsten galt
Selvom de fleste holder af en badetur, skal man huske at have respekt, når man færdes i og omkring vandet. Foto: Shutterstock
Selvom man er kommet på den samme strand i mange år, kan man stadig blive overrasket.
I sidste uge blev en ældre mand fanget i et revlehul ved en strand, hvor han har badet gennem 54 år. Livredderne oplever hvert år, at revlehuller skaber farlige situationer, og opfordrer alle til at bade mellem flagene, hvor badeforholdene er forsvarlige, og livredderne kan holde øje.
Et revlehul er en fordybning i strandens revler, og under bestemte vind- og bølgeforhold kan der opstå en udadgående strøm, der fører vand ud fra stranden. Det er netop denne strøm, der kan være farlig, hvis man bliver fanget i den og begynder at kæmpe imod.
Corona i udbrud på dansk arbejdsplads: Hel afdeling lukkes midlertidigt
Det bedste, man kan gøre, er at bevare roen, fortæller Trygfondens Kystlivredning i en pressemeddelelse.
"Et revlehul er som udgangspunkt ikke farligt, hvis man ved, hvordan man skal tackle det. Men begynder man at svømme mod strømmen for at komme ind mod land, kan det blive rigtig farligt. Selv stærke og erfarne svømmere er druknet i udmattelse, fordi de er gået i panik og har forsøgt at kæmpe imod strømmen. Det bedste, man kan gøre, er at bevare roen og svømme til siden langs stranden og bruge bølgerne til at komme ind igen", fortæller Lasse Serup Jensby, driftsleder i TrygFonden Kystlivredning, og fortsætter:
"Hvis man ser andre blive fanget i et revlehul, så er det igen vigtigt at bevare roen og danne sig et overblik over situationen. Er der mulighed for at kontakte en livredder, så gør det, og ellers ring 1-1-2. Kast gerne noget, der kan flyde, ud til den nødstedte, fx en redningskrans, og råb, at vedkommende skal bevare roen og forsøge at svømme til siden. Mange er selv druknet i et forsøg på at redde nogen ud af et revlehul, så det er vigtigt, at man også selv bevarer roen og tænker klart. Er du alene og ser dig nødsaget til at gå i vandet, så husk at ringe 1-1-2 først, find om muligt et flydemiddel og bjærg nødstedte ud af faren."
Efter blodproppen: Sådan har prins Joachim det i dag
Der er tusinder af revlehuller langs de danske kyster, men det er primært kun under bestemte vind- og bølgeforhold, fx pålandsvind, at revlehullerne er farlige. Livredderne opfordrer derfor til, at man altid lærer stranden at kende og orienterer sig om de lokale forhold, inden man går i vandet.
Næsten alle strande i Danmark har et grønt skilt med et unikt nummer, som du skal oplyse, når du ringer 1-1-2.
"Det bedste er at vælge en strand med livreddere og altid bade mellem flagene. Livredderne har sikret sig, at badeforholdene i denne zone er forsvarlige, og skulle man få brug for hjælp, er der en livredder at få fat på. Man bør også altid sørge for at kende redningsnummeret eller nærmeste adresse på det badested, man besøger. Så kan hjælpen hurtigere nå frem, hvis uheldet skulle være ude, og man får brug at ringe 1-1-2", siger Lasse Serup Jensby og fortsætter:
"Er du på stranden med børnene, så tal med dem om, hvordan man kan spotte et revlehul og prøv eventuelt at finde et. Kom også gerne hen til vores livreddere og tal om, hvad man skal gøre, hvis man bliver fanget i et revlehul eller pludselig kommer i andre farlige eller uforberedte situationer på stranden."
Næsten alle strande i Danmark har et grønt skilt med et unikt nummer, som du skal oplyse, når du ringer 1-1-2. Ved hjælp af redningsnummeret kan Alarmcentralen lokalisere præcist, hvor du befinder dig, og hjælpen kan nå hurtigere frem. Det er kommunerne, der i samarbejde med det lokale beredskab og Rigspolitiet beslutter, hvor redningsnummerskiltene skal placeres, og det er kommunerne, der sætter skiltene op og har ansvaret for dem.
NETOP NU: Uopmærksomme danskere kan gå glip af deres feriepenge
Sådan tackler du et revlehul:
Bevar roen. Du bliver ikke trukket ned.
Svøm til siden og langs med stranden og derefter ind til land igen.
Sådan redder du andre ud af et revlehul:
Hvis du ser nogen kæmpe mod strømmen i et revlehul, skal du undgå selv at blive offer ved at svømme ud i det. Gør i stedet det rigtige i den rigtige rækkefølge:
Kontakt en livredder, hvis der er en på stranden. Hvis der ikke er en livredder, skal du ringe 1-1-2 eller få nogen til at gøre det.
Kast noget, der kan flyde, ud til den nødstedte, en redningsvest, en redningskrans, en fodbold eller en tom 1,5 liters sodavandsflaske med låg.
Råb til den nødstedte, at han eller hun ikke skal kæmpe imod, men svømme til siden.
NyhederSus Wilkins smider alt tøjet
MadVidste du det? Sådan må du aldrig opbevare hakket oksekød
MadTricket alle bør kende: Derfor skal du lægge hvidløg i fryseren
NyhederLinse Kessler afslører: Har et halvt kilo 'Mopper' derhjemme
NyhederGravergruppe afslører: Putin har været hos kræftlæge 35 gange
NyhederMette Blomsterberg modtog chokerende nyhed på Facebook
UdlandFamilien fik et chok: Modtog elregning på 500.000 kroner
UdlandHun mistede sit job under corona: Nu tjener hun 40.000 om måneden
Rema 1000 tilbagekalder produkter: Kan have fatale konsekvenser
Politiet advarer: I år kan det vække bekymring
Advarer Facebook Messenger-brugere: Du kan miste din bruger
Sæsonen er i gang: Nu advarer Fødevarestyrelsen
Advarer: Så mange solcremer indeholder uønskede stoffer
Advarer iPhone-brugere: Fejl i populær app udnyttes af hackere
Mette Frederiksen advarer danskerne
Solgt i SuperBrugsen, Dagli'Brugsen og Kvickly: Trækkes tilbage grundet alvorlig risiko
El-prisen stiger med flere 1.000 kroner: Se hvor mange penge du kan spare på din el-regning
Mand vandt 56.5 millioner kroner på en aften
Danskernes rådighedsbeløb bliver mindre og mindre: Sådan kan du spare flere 1.000 kroner måned efter måned
Se din boligværdi på 30 sekunder helt gratis
Her er de bedste Rosévine til prisen
El-priserne kan eksplodere med en stigning på 148% i 2022: Sådan kan du muligvis spare flere 1.000 kroner
Spar penge: Fire pengeslugere i din bolig
Vind en havetraktor til en værdi 10.000 kroner
Spar op til 10.000 kroner på din forsikring: Se hvor mange penge DU kan spare her
© Media Group Denmark ApS
Nyheder24 Annoncering Privatlivspolitik og cookies Cookiedeklaration